*د افغانی سرې میاشتې ټولنې میدان وردګ ولایتی څانګې ریاست کې د ولایتی مجامعو د غړو تر منځ ناسته تر سره شوه!* نن یکشنبه د روان ۱۴۴۵ سپوږمیز کال د ربیع الاول میاشتې ۲ نېټه، د افغانی سرې میاشتې ټولنې میدان وردګ ولایتی څانګې رئیس ښاغلی مولوی عبدالقدوس" عمر" په شتون کې، د ولایتی مجامعو رئیس ښاغلی مولوی محمدطیب "مبارک"، د څانګې د دعوت او ارشاد مدیر ښاغلی مولوی قدرت الله " عباس" او د مرکز په شمول بېلابېلو لکه: سیدآباد، جغتو، چک، دایمیرداد، نرخ، جلریز او بهسود ولسوالیو څخه راغلو د یادې مجامع غړو ترمنځ د نماینده ګۍ ریاست کې ناسته تر سره شوه، یاده ناسته د دعوت او ارشاد مدیر ښاغلی مولوی قدرت الله " عباس" لخوا د قرآن کریم په مبارکو آیاتونو پیل شوه، چې وروسته د څانګې رئیس ښاغلی مولوی "عمر" په خپلو خبرو کې د ناستې ګډونوالو ته د ښه راغلاست سربېره، د یادې مجامع د پرمختګ هیله څرګنده کړه، ورپسې د ولایتی مجامعو رئیس ښاغلی محمدطیب "مبارک" د یادې مجامع په ایجاد، ارزښت او اهمیت خبرې وکړې او زیاته یې کړه، چې یاده مجامع په دې موخه رامنځته شوې ده، چې خلکو ته افغانی سره میاشت ور وپېژنی، له کړنو او فعالیتونو یې خبر کړی. د خلکو سره په ستونزمنو حالاتو کې مرسته وکړی، په سیمه کې د افغانی سرې میاشتې ټولنې له فعالیتونو لیدنه او د اړمنو ولسی خلکو غږ تر افغانی سرې میاشتې ټولنې ورسوی. په وروستیو کې یاده ناسته د دعوت او ارشاد مدیر مولوی "عباس" په اختتامیه دعا پای ته ورسېده. 04:17 PM حسیب الله رحیمی 04:19 PM 04:19 PM